**OBRAZLOŽENJE UZ POLUGODIŠNJI IZVJEŠTAJ O IZVRŠENJU PRORAČUNA OPĆINE LASTOVO ZA 2025. GODINU**

Podaci iz Polugodišnjeg izvještaja o izvršenju proračuna Općine Lastovo odnose se zbirno na Općinu Lastovo te proračunskog korisnika Općine Dječji vrtić Biser Lastova.

**PRIHODI**

Ukupni prihodi poslovanja izvršeni su 17% u odnosu na planirane.

Prihodi od poreza izvršeni su 40% u odnosu na planirane.

Ostvarenje po vrstama poreza:

|  |  |  |
| --- | --- | --- |
| Račun | Naziv | Ostvarenje do 30.06.2025 |
| 6111 | Porez na dohodak od nesamostalno rada | 155.812,09 |
| 6112 | Porez na dohodak od samostalnih djelatnosti | 7.857,25 |
| 6113 | Porez na dohodak od imovine i imov. Prava | 18.662,56 |
| 6114 | Porez na dohodak od kapitala | 10.293,52 |
| 6117 | Povrat porezna na dohodak po godišnjoj prijavi | -11.988,64 |
| 6131 | Porez na kuće za odmor | 1.648,93 |
| 6134 | Porez na promet nekretnina | 36.248,22 |
| 6142 | Porez na potrošnju | 1.058,18 |
|  | Ukupno | 219.592,11 |

Pomoći iz inozemstva i od subjekata unutra općeg proračuna izvršene su 4%.

Planirane pomoći iz Proračuna RH i Dubrovačko-neretvanske županije ostvarit će se u drugom dijelu godine.

Ostvarenje po vrstama prihoda:

|  |  |  |
| --- | --- | --- |
| Račun | Naziv | Ostvarenje do 30.06.2024 |
| 6331 | Tekuće pomoći proračunu iz drugih proračuna | 17.958,00 |
| 6342 | Kapitalne pomoći od izvan proračunskih korisnika | 40.000,00 |
|  | Ukupno | 57.958,00 |

Prihodi od imovine izvršeni su 38%.

Ovi prihodi ostvaruju se u ljetnim mjesecima, za vrijeme turističke sezone, što je razlog manjeg izvršenja prihoda u odnosu na planirane.

Ostvarenje po vrstama prihoda:

|  |  |  |
| --- | --- | --- |
| Račun | Naziv | Ostvarenje do 30.06.2025 |
| 6413 | Kamate na depozite po viđenju | 4,62 |
| 6421 | Naknada za koncesije | 11.146,01 |
| 6422 | Prihodi od zakupa i iznajmljivanja imovine | 14.988,74 |
| 6423 | Naknada za korištenje nefinancijske imovine | 3.238,41 |
|  | Ukupno | 29.377,78 |

Prihodi od upravnih i administrativnih pristojbi izvršeni su 39%.

Ostvarenje po vrstama prihoda:

|  |  |  |
| --- | --- | --- |
| Račun | Naziv | Ostvarenje do 30.06.2025 |
| 6514 | Ostale pristojbe i naknade | 1.716,20 |
| 6526 | Ostali nespomenuti prihodi | 17.162,91 |
| 6531 | Komunalni doprinosi | 12.051,11 |
| 6532 | Komunalne naknade | 20.553,15 |
|  | Ukupno | 51.483,37 |

Kazne, upravne mjere i ostali prihodi izvršeni su 104%.

Ostvarenje po vrstama prihoda:

|  |  |  |
| --- | --- | --- |
| Račun | Naziv | Ostvarenje do 30.06.2025 |
| 6819 | Ostale kazne | 517,72 |
|  | Ukupno | 517,72 |

Prihodi od prodaje nefinancijske imovine izvršeni su 10%.

Ostvarenje po vrstama prihoda:

|  |  |  |
| --- | --- | --- |
| Račun | Naziv | Ostvarenje do 30.06.2025 |
| 7111 | Prihodi od prodaje zemljišta | 18.784,86 |
| 7211 | Prihodi od prodaje građ. Objekata | 200,00 |
|  | Ukupno | 18.984,86 |

Sveukupni prihodi poslovanja iznose 358.928,98 eura, a prihodi od prodaje nefinancijske imovine 18.984,86 eura, sve ukupno prihodi za razdoblje siječanj-lipanj 2025. godine iznose 377.913,84 eura. Planiran je višak prihoda iz ranijih godina u iznosu od 91.923 eura, koji je i ostvaren u iznosu od 91.923,06 eura.

**RASHODI**

**Ekonomska klasifikacija**

Rashodi poslovanja izvršeni su 52%, a rashodi za nabavu nefinancijske imovine 2%. Svi rashodi izvršeni su u skladu sa planom proračuna za 2025. godinu.

Rashodi poslovanja iznose 428.742,86 eura, a rashodi za nabavu nefinancijske imovine 36.486,22 eura, sveukupno rashodi iznose 465.229,08 eura.

**Programska klasifikacija**

Program 1001 Redovan rad predstavničkih tijela

Izvršenje ovog programa je 57%.

Ovaj program obuhvaća rad Općinskog vijeća i Općinske načelnice, redovno financiranje političkih stranaka, te troškove izbora.

Program 1002 Priprema i donošenje akata iz djelokruga lokalne samouprave

Izvršenje ovog programa je 62%

Ovaj program obuhvaća troškove rada Jedinstvenog upravnog odjela.

Program 1003 održavanje komunalne infrastrukture

Izvršenje ovog programa je 14%.

Ovaj program obuhvaća aktivnosti i projekte: održavanje javne rasvjete, javnih površina i puteva, intervencije kod iznenadnog onečišćenja moa, uređenje mjesta Lastova, uređenje otoka Prežba, uređenje nerazvrstanih cesta na području općine Lastovo.

Budući da neki projekti iz ovog programa nisu započeti ili su djelomično napravljeni, indeks izvršenja je nizak. U slijedećem periodu očekuje se izvršenje ovog programa.

Program 1004 Održavanje imovine

Izvršenje ovog programa je 0,28%.

Programom je obuhvaćeno razno tekuće i investicijsko održavanje nekretnina u vlasništvu Općine Lastovo. Najveći projekti u okviru ovog programa su Sanacija Kino sale u iznosu od 28.000 eura i Darovanje zgrade čzgr. 1125 u Ubli, a budući da nisu započeti ostvarenje ovog programa je samo 0,28%%.

Program 1005 Planovi studije projekti i podloge

Izvršenje ovog programa je 20%

Ovim programom planirano je utvrđivanje vlasništva nad nekretninama, izrada prostorno planske dokumentacije, te razni projekti.

U ovom obračunskom razdoblju se odvija aktivnost utvrđivanja vlasništva nad nekretninama, a ostali projekti nisu započeti te je indeks izvršenja samo 20%.

Program 1006 Gradnja objekata i uređaja komunalne infrastrukture

Izvršenje ovog programa je 10%

Program obuhvaća ulaganja u deponij otpada Sozanj, ulaganja u Trg Lastovskog poklada, Nabava komunalnih vozila, Sportsko igralište Ubli, izgradnju nerazvrstanih cesta i parking Lastovo.

Izvršenje je veoma malo, jer su neki projekti tek započeti, a neki nisu.

Program 1007 Program javnih potreba u kulturi

Izvršenje ovog programa je 15%

U okviru ovog programa planira se sanacija crkvica, tekuće financiranje Kneževog dvora, potpore udrugama u kulturi, Sanacija Doma mladih, kulturne manifestacije, manifestacija Lastovski poklad.

U obračunskom razdoblju doznačene su djelomično potpore udrugama u kulturi, financirane su kulturne manifestacije, a planirani projekti nisu izvršeni.

Program 1008 Program javnih potreba u sportu

Izvršenje ovog programa je 60%

Kroz ovaj program dodijeljene su potpore udrugama u sportu.

Program 1009 Program socijalne skrbi

Izvršenje ovog programa je 27%

Program obuhvaća izgradnju doma umirovljenika, tekuće potpore udrugama socijalne skrbi, potpore za novorođenčad, stipendije, program stambenog zbrinjavanja i ostale socijalne pomoći.

Potpore za novorođenčad su izvršene po zahtjevima, doznačene su potpore udrugama u socijalnoj skrbi, stipendije, a ostale socijalne pomoći nisu dodijeljene, izgradnja Doma umirovljenika još nije započela stoga je izvršenje ovog programa 27% u odnosu na planirano.

Program 1010 program zdravstvene zaštite

Izvršenje ovog programa je 17%

Ovim programom planirana je potpora udrugama zaštite zdravlja, zaštita životinja i dezinsekcija. Izvršena je aktivnost zaštite životinja.

Program 1011 Program predškolskog odgoja i osnovnog obrazovanja

Ovaj program obuhvaća projekt sanacije zgrade dječjeg vrtića, Aktivnost subvencija smještaja nastavnika sa nepunim radnim vremenom, potporu za asistente u osnovnoj školi Braća Glumac, edukaciju djece u suradnji sa MUP-om, te proračunskog korisnika Dječji vrtić Biser Lastova

Subvencija smještaja nastavnika sa nepunim radnim vremenom se izvršava kontinuirano, te je indeks izvršenja 44%, potpora za asistente je izvršena 51%, a Sanacija zgrade Dječjeg vrtića još nije započela.

Dječji vrtić Biser Lastova je jedini proračunski korisnik Općine Lastovo. Rashodi iznose 134.138,49 eura. Ostvareni izvori za financiranje rada Dječjeg vrtića:

* sredstva općinskog proračuna/opći prihodi i primici/ 100.100,91
* sredstva općinskog proračuna /pomoći/ 20.270,45
* Participacija u cijeni koštanja vrtića koju plaćaju roditelji 13.692,97
* donacije 74,16

Indeks ostvarenja rashoda u odnosu na planirano je 53%.

Program 1012 Razvoj turizma

Izvršenje ovog programa je 1%

Ovim programom financiran je rad Turističke zajednice Općine Lastovo, Tekući projekt Plan upravljanja pomorskim dobrom.

Plan upravljanja pomorskim dobrom odnosi se na uređenje plaža, izvršenje ovog projekta očekuje se nakon završetka turističke sezone.

Program 1013 Razvoj poduzetništva

Izvršenje ovog programa je 42%

Ovaj program obuhvaća aktivnosti promicanja internetske povezanosti u lokalnoj zajednici, aktivnost pokriće gubitka poduzeća u vlasništvu Općine Lastovo, sufinanciranje javnog prijevoza i sufinanciranje rada Javnog bilježnika za uredovne dane na Lastovu. Sve aktivnosti se provode i redovno financiraju.

Program 1014 Razvoj poljoprivrede

Izvršenje programa je 57%

Program obuhvaća potpore udrugama u poljoprivredi i program raspolaganja državnim poljoprivrednim zemljištem

Potpore nisu isplaćene.

Program 1016 Zaštita od požara i civilna zaštita

Izvršenje ovog programa je 15%

Kroz ovaj program sufinancira se rad DVD-a Lastovo, čime Općina Lastovo ispunjava zakonsku obvezu financiranja protupožarne zaštite, sufinancira se rad udruga iz područja zaštite i spašavanja, rad Stožera civilne zaštite.

Sve aktivnosti se redovno provode i financiraju.

**FINANCIJSKI REZULTAT**

U razdoblju siječanj-lipanj 2025. godine ostvaren je manjak prihoda konsolidiranog proračuna u iznosu od 87.315,24 eura, od toga:

Općina Lastovo ostvarila je manjak u iznosu od 88.737,89 eura.

Dječji vrtić ostvario je višak u iznosu od 1.422,65 eura.

Višak prihoda konsolidiranog proračuna iz prošlih godina iznosi 91.923,06 eura te je raspoređen po izvorima financiranja.

Tako da višak za prijenos u novo obračunsko razdoblje iznosi 4.607,82 eura.

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA LASTOVO

OPĆINSKO VIJEĆE

KLASA: 400-06/24-01/12

URBROJ: 2117-15-02-25-25

Lastovo, 29. srpnja 2025. godine

PREDSJEDNIK OPĆINSKOG VIJEĆA

Leo Katić